На основу члана 32. став 1. тачка 6) Закона о локалној самоуправи („Сл. гласник РС" бр. 129/2007, 83/2014 - др. закон и 101/2016- др. закон, 47/2018 и 111/2021 -др.закон), члана 9. став 7. Закона о комуналним делатностима („Службени гласник РС" број 88/2011, 104/2016 и 95/2018), члана 4 став. 1. тачка 7) подтачка (1) и члана 12. Закона о јавно приватном партнерству и концесијама ("Службени гласник РС", бр. 88/2011, 15/2016 и 104/2016) и члана 37. став 1. тачка 7) Статута Града Ниша („Службени лист града Ниша" број 88/2008, 143/2016 и 18/2019),

Скупштина Града Ниша на седници одржаној дана 21. 09.2023. године, донела је

**О Д Л У К У**

**О ПОКРЕТАЊУ ПОСТУПКА ЈАВНО-ПРИВАТНОГ ПАРТНЕРСТВА**

**БЕЗ ЕЛЕМЕНАТА КОНЦЕСИЈЕ**

**за реализацију пројекта спровођења мера дезинфекције, дезинсекције и дератизације и сузбијања амброзије на територији Града Ниша**

Члан 1.

 Овом Одлуком покреће се поступак јавно-приватног партнерства без елемената концесије за реализацију пројекта спровођење мера дезинфекције, дезинсекције и дератизације и сузбијања амброзије на територији територији Града Ниша.

Члан 2.

 Поступак реализације пројекта спроводиће се у складу са одредбама Закона о јавно-приватном партнерству и концесијама ("Службени гласник РС", бр. 88/2011, 15/2016 и 104/2016) у даљем тексту: Закон.

Члан 3.

 Град Ниш - Градска управа за комуналне делатности и инспекцијске послове (у даљем тексту; јавно тело) у обавези је да у поступку јавно-приватног партнерства изради Предлог пројекта јавно-приватног партнерства и исти достави на сагласност Комисији за јавно-приватно партнерство и надлежним органима.

Члан 4.

 Надлежни орган за одобравање и давање сагласности на Предлог пројеката јавно-приватног партнерства донеће одлуку у Законом предвиђеном року.

Члан 5.

 Јавно тело донеће одлуку о покретању поступка јавне набавке за избор најповољнијег партнера, а у складу са поступком дефинисаним Законом.

Члан 6.

 На све што овом Одлуком није дефинисано примењиваће се одредбе Закона о јавно-приватном партнерству и концесијама, Закона о локалној самоуправи, Закона о јавној својини, као и подзаконска акта донета на основу наведених закона.

Члан7.

 Ова Одлука ступа на снагу осмог дана од објављивања у „Службеном листу Града Ниша".

Број: 06-697/2023-12-02

 У Нишу, 21.9.2023.године

**СКУПШТИНА ГРАДА НИША**

ПРЕДСЕДНИК

др Бобан Џунић, с.р.